CELEX: 62005TJ0036
Language: da
Date: 2007-09-12
Title: Dom afsagt af Retten i Første Instans (Anden Afdeling) den 12. september 2007. # Coats Holdings Ltd og J & P Coats Ltd mod Kommissionen for De Europæiske Fællesskaber. # Konkurrence - karteller - det europæiske marked for syartikler (nåle) - opdeling af produktmarkeder - opdeling af geografisk marked - bevisbedømmelse - deltagelse i møder - trepartsaftale - bøde - overtrædelsens grovhed og varighed - formildende omstændigheder. # Sag T-36/05.

Rettens dom (Anden Afdeling) af 12. september 2007 – Coats Holdings og Coats mod Kommissionen
      (sag T-36/05)
      »Konkurrence – karteller – det europæiske marked for syartikler (nåle) – opdeling af produktmarkeder – opdeling af geografisk marked – bevisbedømmelse – deltagelse i møder – trepartsaftale – bøde – overtrædelsens grovhed og varighed – formildende omstændigheder«
      1.                     Konkurrence – administrativ procedure – kommissionsbeslutning, der fastslår en overtrædelse, som består i indgåelsen af en
            konkurrencebegrænsende aftale – overholdelse af princippet om uskyldsformodning – den bevisstyrke, der kræves med hensyn til
            de beviser, som Kommissionen har lagt til grund (art. 81, stk. 1, EF) (jf. præmis 68, 70-72 og 74)
      2.                     Konkurrence – aftaler – en virksomheds deltagelse i et møde mellem deltagere i en påtænkt aftale – omstændighed, der giver
            grundlag for at fastslå, at virksomheden deltog i den efterfølgende aftale – betingelse (art. 81, stk. 1, EF) (jf. præmis
            90, 91 og 96)
      3.                     Konkurrence – aftaler – virksomhed, der har lettet ikrafttrædelsen af en konkurrencebegrænsende aftale, der kræver, at den
            handler – omstændighed, som giver grundlag for at fastslå, at den har deltaget i aftalen – den blotte underretning om aftalens
            eksistens utilstrækkelig (art. 81, stk. 1, EF) (jf. præmis 105, 110, 117, 119, 120 og 168)
      4.                     Konkurrence – bøder – størrelse – fastsættelse – kriterier fastlagt i Kommissionens retningslinjer – overtrædelsens grovhed
            og varighed – formildende omstændigheder – virksomhedens passive rolle eller rolle som medløber (art. 81, stk. 1, EF; Kommissionens
            meddelelse 98/C 9/03) (jf. præmis 199, 200, 204-207, 210 og 212)
      Angående
      
         Principalt påstand om annullation af Kommissionens beslutning K(2004) 4221 endelig udg. af 26. oktober 2004 om en procedure
                  i henhold til artikel 81 [EF] (sag COMP/F-1/38.338 – PO/Needles) og subsidiært påstand om annullation eller nedsættelse af
                  den bøde, der er blevet pålagt sagsøgerne.
               
            Konklusion
      1)      Kommissionens beslutning K(2004) 4221 endelig udg. af 26. oktober 2004 om en procedure i henhold til artikel 81 [EF] (sag
         COMP/F-1/38.338 – PO/Needles) annulleres, for så vidt som det i beslutningen konstateres, at sagsøgerne har overtrådt artikel
         81, stk. 1, EF efter den 13. marts 1997.
      
      2)      Den bøde, der er blevet pålagt Coats Holdings Ltd og J & P Coats Ltd ved beslutningens artikel 2, fastsættes til 20 mio. EUR.
      3)      I øvrigt frifindes Kommissionen for De Europæiske Fællesskaber.
      4)      Coats Holdings Ltd og J & P Coats Ltd bærer to tredjedele af deres egne omkostninger og betaler to tredjedele af Kommissionens
         omkostninger. Kommissionen bærer en tredjedel af sine egne omkostninger og betaler en tredjedel af Coats Holdings Ltd’s og
         J & P Coats Ltd’s omkostninger.